Bandar Jeli

Pengenalan 
Bandar Jeli merupakan bandar utama, pusat pertumbuhan ekonomi, dan pusat pentadbiran bagi Jeli, Kelantan, Malaysia. Bandar ini berfungsi sebagai pusat perkhidmatan kerajaan, pendidikan, perdagangan, dan kemudahan awam bagi kawasan sekitarnya.  

Bandar Jeli terletak kira-kira 90 km dari Kota Bharu, 50 km dari Tanah Merah, 125 km dari Gerik (Perak) melalui Lebuhraya Timur Barat, 110 km dari Gua Musang melalui Jalan Jeli-Jelawang-Gua Musang, 130 km dari Kuala Krai melalui Jalan Jeli-Pekan Dabong-Sungai Sam-Kuala Krai, dan 50 km dari Rantau Panjang melalui Jalan Jeli-Panglima Bayu-Rantau Panjang.


 Pembangunan 
Bandar Jeli telah mengalami perubahan fizikal yang ketara melalui pelbagai projek pembangunan. Ahli Parlimen Jeli, Datuk Seri Mustapa Mohamed (To’Pa), menyatakan harapan agar Jeli berkembang maju mengikut perancangan. Antara pembangunan terkini termasuk pembukaan cawangan Bank Muamalat ke-58, penubuhan kampus kedua Universiti Malaysia Kelantan (UMK), Politeknik Jeli, Sekolah Menengah Sains, serta pembesaran jalan di sepanjang Lebuhraya Timur Barat yang menghubungkan Kelantan dengan Gerik, Perak.

 Pentadbiran 
Bandar Jeli menempatkan beberapa pejabat kerajaan dan kemudahan penting:
 Balai Polis Jeli
 Jabatan Pendaftaran Jeli
 Stesen Bomba dan Penyelamat Jeli
 Hospital Jeli
 Pejabat Tanah dan Jajahan Jeli
 Bangunan Majlis Daerah Jeli
 Dewan Majlis Daerah Jeli
 Mahkamah Jeli
 Pejabat RISDA Jajahan Jeli
 Pejabat KESEDAR Wilayah Jeli
 Pejabat Kesihatan Daerah Jeli
 Pejabat Pendidikan Daerah Jeli
 Pejabat Perhilitan Daerah Jeli
 Institut Latihan Memandu Jeli
 Jabatan Pengairan dan Saliran Jeli

 Pendidikan 
Bandar Jeli mempunyai pelbagai institusi pendidikan dari peringkat rendah hingga menengah dan politeknik:
 SK Jeli (1) (Sekolah Rendah)
 SK Jeli (2) (Sekolah Rendah)
 SMK Jeli 1 (Sekolah Menengah)
 SM Sains Jeli (JeSS) (Sekolah Berasrama Penuh Sains)
 SMA Nahdatul Ulum (Sekolah Menengah Agama)
 Politeknik Jeli

 Kemudahan Awam dan Komersial 
Bandar Jeli juga menyediakan kemudahan awam dan komersial termasuk:
 Terminal Bas
 Stesen Kereta Sewa (Teksi) thumb|Stesen Teksi Bandar Jeli, di hadapan Terminal Bas Bandar Jeli.
 Pasar Jeli
 Masjid Sultan Muhammad I
 Rumah Tamu Majlis Daerah Jeli
 Perpustakaan Awam Jeli 
 Pusat Aktiviti Rukun Tetangga Jeli
 Pusat Anak PERMATA Negara (PAPN) Jeli
 Kompleks Sukan Jeli (juga dirujuk sebagai Mini Stadium Bandar Jeli)
 Padang Istiadat Majlis Daerah Jeli
 Taman Perumahan: Taman Muhibbah dan Taman Kifayah
 Loji Rawatan Air Jeli
 Hutan Bandar Jeli

 Muzium 
 Muzium Orang Asli Jeli

 Tokoh Terkenal 

Beberapa tokoh terkenal yang berasal dari Jeli atau mempunyai kaitan rapat dengan bandar ini termasuk:

 Datuk Seri Mustapa Mohamed (To’Pa) - Bekas Ahli Parlimen Jeli dan Bekas Menteri Kabinet Malaysia. Beliau dikenali dengan gelaran "Arkitek Perubahan Jeli" dan "Tokoh Pembangunan Pendidikan" kerana sumbangan beliau dalam pembangunan ekonomi, pendidikan, dan infrastruktur di Jeli.

 Nota kaki